Vlachovo

Vlachovo je obec na Slovensku v okrese Rožňava. Vlachovo je Obec roka 2005.

 Polohopis 
Nachádza sa v údolí Slanej, na pomedzí Revúckej vrchoviny (podcelok Dobšinské predhorie) a Volovských vrchov (podcelok Zlatý stôl). Na severe susedí s mestom Dobšiná a obcou Vyšná Slaná, na juhu s obcou Gočovo. Najvyššími vrchmi v katastrálnom území obce sú Stromíš () a Babiná (). Stred obce leží vo výške  a chotár má rozlohu 3 728 hektárov. Vlachovský potok prameniaci pod Stromíšom sa vlieva do rieky Slaná.

Obcou vedie cesta I/67 z Rožňavy na Dobšinú, ako aj železničná trať Rožňava – Dobšiná. Najbližším mestom je  severne ležiaca Dobšiná, okresné mesto leží  juhovýchodne a krajské mesto  východne.

 Kultúra a zaujímavosti 
 Pamiatky 
 Evanjelický kostol, jednoloďová pôvodne neskorogotická stavba s polkruhovým ukončením presbytéria a predstavanou vežou, asi z konca 15. storočia. Pôvodné patrocínium bolo Panne Márii. Od reformácie je kostol evanjelický. Rozsiahla prestavba v roku 1871 odstránila takmer všetky stopy stredovekej stavby. Obnovovaný bol ešte v roku 1904, za finančnej podpory grófa Emanuela Andrášiho. Oltár a kazateľnica v kostole pochádza z roku 1880. Na empore je umiestnený organový pozitív od Tobiáša Kirnera z roku 1875. Kostol má hladké fasády s oknami s lomeným oblúkom. Veža je v spodnej časti lemovaná bosážou, v hornej nárožným skosením. Ukončená je korunnou rímsou s trojuholníkovými štítmi s hodinami a ihlancovou helmicou. Ku kostolu patrí aj renesančný fortifikačný múr zo 17. storočia.

 Huta Karol, vysoká pec na výrobu železa zo železnej rudy, technická pamiatka európskeho významu z roku 1870. Jej zakladateľom bol Emanuel Andráši, prezývaný železný gróf. Je pomenovaná po jeho otcovi, Karolovi Andrášim.

 Kaštieľ Andrášiovcov, jednopodlažná bloková baroková stavba s manzardovou strechou z druhej polovice 18. storočia. V prvej polovici 19. storočia bol klasicisticky prestavaný. V roku 1950 bol zrenovovaný a dnes po obnove v rokoch 2004-2005 slúži ako kultúrny dom. Interiéry sú plochostropé. Vstup do kaštieľa je riešený ako trojosový portikus ukončený trojuholníkovým štítom s tympanónom. Zo záhradnej fasády sa nachádza rizalit, fasády sú členené lizénami. 

 Grófska ľadovňa, priestor vytesaný do skaly, slúžiaci pravdepodobne na uskladnenie ulovenej zveri. Slávnostný vstup do stavby bol inšpirovaný egyptskou architektúrou mastáb a pyramíd. Objekt bol vybudovaný na začiatku 19. storočia Andrášiovcami.
 Pamätník SNP a protifašistického odboja postavený v roku 1984.

 Osobnosti obce 
 Rodáci 
 Július Andráši (* 1823 – † 1890), gróf, uhorský predseda vlády (1867–1871) a minister zahraničných vecí Rakúska-Uhorska (1871–1879).

 Pôsobili tu 
 Samuel Velebný (* 1918 – † 1991), evanjelický farár prenasledovaný komunistickým režimom
 Emanuel Andráši (* 1821 – † 1891), gróf, maliar, karikaturista, zberateľ, cestovateľ, politik.

 Referencie 

 Iné projekty 

 Externé odkazy 

 Rožňava a okolie- turistické atrakcie v obci
 ECAV Vlachovo- stránka miestneho cirkevného zboru


Kategória:Obce okresu Rožňava